CELEX: 62017CN0322
Language: sk
Date: 2017-05-30 00:00:00
Title: Vec C-322/17: Návrh na začatie prejudiciálneho konania, ktorý podal High Court (Írsko) 30. mája 2017 – Eugen Bogatu/Minister for Social Protection

21.8.2017   
            
            
               SK
            
            
               Úradný vestník Európskej únie
            
            
               C 277/26
            
         Návrh na začatie prejudiciálneho konania, ktorý podal High Court (Írsko) 30. mája 2017 – Eugen Bogatu/Minister for Social Protection
   (Vec C-322/17)
   (2017/C 277/37)
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   High Court
   
      Účastníci konania pred vnútroštátnym súdom
   
   
      Navrhovateľ: Eugen Bogatu
   
      Odporca: Minister for Social Protection
   
      Prejudiciálne otázky
   
   
               1.
            
            
               Je podľa nariadenia č. 883/2004 (1) a najmä jeho článku 67 v spojení s článkom 11 ods. 2 tohto nariadenia nárok na „rodinnú dávku“ v zmysle článku 1 písm. z) tohto nariadenia podmienený tým, že osoba buď musí byť zamestnancom alebo samostatne zárobkovo činnou osobou v príslušnom členskom štáte [v zmysle článku 1 písm. s) tohto nariadenia], alebo alternatívne poberať peňažné dávky uvedené v článku 11 ods. 2 tohto nariadenia?
            
         
               2.
            
            
               Má sa pojem „peňažné dávky“ uvedený v článku 11 ods. 2 nariadenia vykladať tak, že sa týka len obdobia, počas ktorého žiadateľ skutočne poberá peňažné dávky, alebo sa vzťahuje na akékoľvek obdobie, počas ktorého je žiadateľ poistený na účely poberania peňažnej dávky v budúcnosti, bez ohľadu na to, či o túto dávku požiadal pred podaním žiadosti o rodinnú dávku?
            
         
      (1)  Nariadenie (ES) Európskeho parlamentu a Rady 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, 2004, s. 1; Mim. vyd. 05/005, s. 72).